title: 2016 m. rugsėjo 20 d. Tarybos sprendimas (ES) 2016/1966 dėl pozicijos, kuri turi būti priimta Europos Sąjungos vardu EEE jungtiniame komitete dėl EEE susitarimo XIX priedo (Vartotojų apsauga) pakeitimo (Alternatyvaus ginčų sprendimo sistema)

text:
10.11.2016

                  LT

                  Europos Sąjungos oficialusis leidinys

                  L 303/16

            TARYBOS SPRENDIMAS (ES) 2016/1966
      2016 m. rugsėjo 20 d.
      dėl pozicijos, kuri turi būti priimta Europos Sąjungos vardu EEE jungtiniame komitete dėl EEE susitarimo XIX priedo (Vartotojų apsauga) pakeitimo (Alternatyvaus ginčų sprendimo sistema)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XIX priedą (Vartotojų apsauga);

                  (3)

                  į EEE susitarimą turi būti įtrauktas Europos Parlamento ir Tarybos reglamentas (ES) Nr. 524/2013 (2);

                  (4)

                  į EEE susitarimą turi būti įtrauktas Komisijos įgyvendinimo reglamentas (ES) 2015/1051 (3);

                  (5)

                  į EEE susitarimą turi būti įtraukta Europos Parlamento ir Tarybos direktyva 2013/11/ES (4);

                  (6)

                  todėl EEE susitarimo XIX priedas (Vartotojų apsauga) turėtų būti atitinkamai iš dalies pakeistas;

                  (7)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kuri turi būti priimta Sąjungos vardu EEE jungtiniame komitete, dėl EEE susitarimo XIX priedo (Vartotojų apsauga) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. rugsėjo 20 d.

               Tarybos vardu

               Pirmininkas

            I. KORČOK

         (1)  OL L 305, 1994 11 30, p. 6.

         (2)  2013 m. gegužės 21 d. Europos Parlamento ir Tarybos reglamentas (ES) Nr. 524/2013 dėl elektroninio vartotojų ginčų sprendimo, kuriuo iš dalies keičiami Reglamentas (EB) Nr. 2006/2004 ir Direktyva 2009/22/EB (OL L 165, 2013 6 18, p. 1).

         (3)  2015 m. liepos 1 d. Komisijos įgyvendinimo reglamentas (ES) 2015/1051 dėl elektroninio ginčų sprendimo platformos funkcijų vykdymo, elektroninės skundo formos ir Europos Parlamento ir Tarybos reglamentu (ES) Nr. 524/2013 dėl elektroninio vartotojų ginčų sprendimo numatytų kontaktinių centrų bendradarbiavimo sąlygų (OL L 171, 2015 7 2, p. 1).

         (4)  2013 m. gegužės 21 d. Europos Parlamento ir Tarybos direktyva 2013/11/ES dėl alternatyvaus vartotojų ginčų sprendimo, kuria iš dalies keičiami Reglamentas (EB) Nr. 2006/2004 ir Direktyva 2009/22/EB (OL L 165, 2013 6 18, p. 63).

         PROJEKTAS
         EEE JUNGTINIO KOMITETO SPRENDIMAS Nr. …
         … m. … … d.
         kuriuo iš dalies keičiamas EEE susitarimo XIX priedas (Vartotojų apsauga)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtrauktas 2013 m. gegužės 21 d. Europos Parlamento ir Tarybos reglamentas (ES) Nr. 524/2013 dėl elektroninio vartotojų ginčų sprendimo, kuriuo iš dalies keičiami Reglamentas (EB) Nr. 2006/2004 ir Direktyva 2009/22/EB (1);

                     (2)

                     reikia nustatyti konkrečią pereinamojo laikotarpio tvarką, kol bus visiškai įgyvendinta Reglamento (ES) Nr. 524/2013 5 straipsnyje nurodytos elektroninės ginčų sprendimo platformos su islandų kalba susijusi vertimo funkcija;

                     (3)

                     į EEE susitarimą turi būti įtrauktas 2015 m. liepos 1 d. Komisijos įgyvendinimo reglamentas (ES) 2015/1051 dėl elektroninio ginčų sprendimo platformos funkcijų vykdymo, elektroninės skundo formos ir Europos Parlamento ir Tarybos reglamentu (ES) Nr. 524/2013 dėl elektroninio vartotojų ginčų sprendimo numatytų kontaktinių centrų bendradarbiavimo sąlygų (2);

                     (4)

                     į EEE susitarimą turi būti įtraukta 2013 m. gegužės 21 d. Europos Parlamento ir Tarybos direktyva 2013/11/ES dėl alternatyvaus vartotojų ginčų sprendimo, kuria iš dalies keičiami Reglamentas (EB) Nr. 2006/2004 ir Direktyva 2009/22/EB (3);

                     (5)

                     todėl EEE susitarimo XIX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         EEE susitarimo XIX priedas iš dalies keičiamas taip:

                     1.

                     7d punktas (Europos Parlamento ir Tarybos direktyva 2009/22/EB) papildomas šiuo tekstu:
                     „su pakeitimais, padarytais:

                                 —

                                    32013 R 0524:2013 m. gegužės 21 d. Europos Parlamento ir Tarybos reglamentu (ES) Nr. 524/2013 (OL L 165, 2013 6 18, p. 1),

                                 —

                                    32013 L 0011:2013 m. gegužės 21 d. Europos Parlamento ir Tarybos direktyva 2013/11/ES (OL L 165, 2013 6 18, p. 63).“

                     2.

                     7f punktas (Europos Parlamento ir Tarybos reglamentas (EB) Nr. 2006/2004) papildomas šiomis įtraukomis:

                                 „—

                                    32013 R 0524:2013 m. gegužės 21 d. Europos Parlamento ir Tarybos reglamentas (ES) Nr. 524/2013 (OL L 165, 2013 6 18, p. 1),

                                 —

                                    32013 L 0011:2013 m. gegužės 21 d. Europos Parlamento ir Tarybos direktyva 2013/11/ES (OL L 165, 2013 6 18, p. 63).“

                     3.

                     Po 7i punkto (Europos Parlamento ir Tarybos direktyva 2011/83/EB) įterpiamas šis punktas:

                                 „7j.

                                    32013 R 0524:2013 m. gegužės 21 d. Europos Parlamento ir Tarybos reglamentas (ES) Nr. 524/2013 dėl elektroninio vartotojų ginčų sprendimo, kuriuo iš dalies keičiami Reglamentas (EB) Nr. 2006/2004 ir Direktyva 2009/22/EB (OL L 165, 2013 6 18, p. 1).
                                 Šiame susitarime reglamento nuostatos pritaikomos taip:

                                             a)

                                             Dėl ELPA valstybių, reglamento 5 straipsnyje nurodyta EGS platforma turi būti prieinama per 40 darbo dienų nuo tos dienos, kai įsigalioja … m. … … d. EEE jungtinio komiteto sprendimas Nr. …/… [šis EEE jungtinio komiteto sprendimas].

                                             b)

                                             EGS platforma prieinama visomis kalbomis, nurodytomis EEE susitarimo 129 straipsnio 1 dalyje.

                                             c)

                                             Nukrypstant nuo reglamento 5 straipsnio 4 dalies e punkto, pirmiausia prieinamos tik tos EGS platformos vertimo į islandų kalbą ir iš jos funkcijos, kurios yra susijusios su AGS procedūros rezultatais, kuriuos perduoda AGS subjektas. Islandija užtikrina, kad EGS platformos naudotojai galėtų per EGS kontaktinį centrą gauti visos kitos informacijos vertimą į islandų kalbą ir iš jos, jei ta informacija yra reikalinga ginčo sprendimui ir ja dalijamasi EGS platformoje kita kalba. Informacija apie šią tvarką dėl islandų kalbos turi būti pateikta EGS platformos pradžios tinklalapyje.
                                             Komisija ir Islandija deda pastangas tobulinti EGS platformos teikiamas su islandų kalba susijusias vertimo funkcijas, kad būtų užtikrinta panaši į visų kitomis kalbomis siūlomų funkcijų kokybė, ir apie daromą pažangą reguliariai praneša EEE jungtiniam komitetui. Užtikrinus panašią į kitas kalbas vertimo į islandų kalbą ir iš jos funkcijų kokybę, EEE jungtinis komitetas nedelsdamas priima sprendimą nutraukti šiame punkte nustatytas priemones.

                                 7ja.

                                    32015 R 1051:2015 m. liepos 1 d. Komisijos įgyvendinimo reglamentas (ES) 2015/1051 dėl elektroninio ginčų sprendimo platformos funkcijų vykdymo, elektroninės skundo formos ir Europos Parlamento ir Tarybos reglamentu (ES) Nr. 524/2013 dėl elektroninio vartotojų ginčų sprendimo numatytų kontaktinių centrų bendradarbiavimo sąlygų (OL L 171, 2015 7 2, p. 1).

                                 7k.

                                    32013 L 0011:2013 m. gegužės 21 d. Europos Parlamento ir Tarybos direktyva 2013/11/ES dėl alternatyvaus vartotojų ginčų sprendimo, kuria iš dalies keičiami Reglamentas (EB) Nr. 2006/2004 ir Direktyva 2009/22/EB (OL L 165, 2013 6 18, p. 63).
                                 Šiame susitarime direktyvos nuostatos pritaikomos taip:

                                             a)

                                             Nuorodos į kitus aktus direktyvoje taikomos tiek ir tokiu būdu, kiek šie aktai yra įtraukti į šį susitarimą.

                                             b)

                                             ELPA valstybėms 11 straipsnio 2 dalis išdėstoma taip:
                                             „2.   Šiame straipsnyje įprastinė gyvenamoji vieta nustatoma laikantis šių nuostatų:

                                                         a)

                                                         įmonių ir kitų juridinio asmens statusą turinčių ar jo neturinčių subjektų įprastinė gyvenamoji vieta yra centrinės administracijos buvimo vieta;
                                                         fizinio asmens, vykdančio savo verslą, įprastinė gyvenamoji vieta yra pagrindinė jo verslo vieta;

                                                         b)

                                                         jei sutartis sudaroma veiklą vykdant padaliniui, atstovybei ar kitai įstaigai arba jei pagal sutartį vykdymas yra tokio padalinio, atstovybės ar įstaigos pareiga, įprastine gyvenamąja vieta laikoma šio padalinio, atstovybės ar kitokios įstaigos buvimo vieta;

                                                         c)

                                                         nustatant įprastinę gyvenamąją vietą reikšmingas momentas yra sutarties sudarymo laikas.“

                                             c)

                                             18 straipsnio 2 dalis papildoma taip:
                                             „Komisija į tą sąrašą įtraukia ELPA valstybių paskirtas kompetentingas institucijas ir bendrus informacinius punktus.“

                                             d)

                                             20 straipsnio 4 dalyje po žodžių „jį atnaujina.“ įterpiamas šis tekstas:
                                             „Komisija į tą sąrašą įtraukia ELPA valstybėse įsisteigusius AGS subjektus, kurių sąrašas sudarytas pagal 2 dalį“.“

               2 straipsnis

            Europos Sąjungos oficialiojo leidinio EEE priede skelbtini Reglamento (ES) Nr. 524/2013, Įgyvendinimo reglamento (ES) 2015/1051 ir Direktyvos 2013/11/ES tekstai islandų ir norvegų kalbomis yra autentiški.
         3 straipsnis
         Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (*).
         4 straipsnis
         Šis sprendimas skelbiamas Europos Sąjungos oficialiojo leidinio EEE dalyje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (1)  OL L 165, 2013 6 18, p. 1.

            (2)  OL L 171, 2015 7 2, p. 1.

            (3)  OL L 165, 2013 6 18, p. 63.

            (*)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2004/724/EB: Europos Parlamento sprendimas 2004 m. balandžio 21 d. dėl Europos Sąjungos bendrojo biudžeto įvykdymo patvirtinimo už 2002 finansinius metus - IV Skirsnis- Teisingumo Teismas

text:
21.4.2004

               LT

               Europos Sąjungos oficialusis leidinys

               L 330/18

         EUROPOS PARLAMENTO SPRENDIMAS
   2004 m. balandžio 21 d.
   dėl Europos Sąjungos bendrojo biudžeto įvykdymo patvirtinimo už 2002 finansinius metus - IV skirsnis - Teisingumo Teismas
   (2004/724/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/18

         EUROPOS PARLAMENTO REZOLIUCIJA
   kurioje pateikiamos pastabos, lydinčios sprendimą dėl Europos Sąjungos bendrojo biudžeto įvykdymo patvirtinimo už 2002 finansinius metus - IV skirsnis - Teisingumo Teismas


title: 2005 m. liepos 12 d. Tarybos sprendimas 2005/511/TVR, dėl euro apsaugos nuo padirbinėjimo paskiriant Europolą centriniu biuru kovoje su euro padirbinėjimu

text:
16.7.2005

               LT

               Europos Sąjungos oficialusis leidinys

               L 185/35

      TARYBOS SPRENDIMAS 2005/511/TVR
   2005 m. liepos 12 d.
   dėl euro apsaugos nuo padirbinėjimo paskiriant Europolą centriniu biuru kovoje su euro padirbinėjimu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies b punktą ir 34 straipsnio 2 dalies c punktą,
   atsižvelgdama į Vokietijos Federacinės Respublikos, Ispanijos Karalystės, Prancūzijos Respublikos, Italijos Respublikos ir Jungtinės Didžiosios Britanijos ir Šiaurės Airijos Karalystės iniciatyvą (1),
   atsižvelgdama į Europos Parlamento nuomonę (2),
   kadangi:

               (1)

               12 valstybių narių teisėta valiuta euro yra vis plačiau naudojama pasaulyje ir todėl tapo tarptautinių pinigų padirbinėjimo organizacijų Europos Sąjungoje ir trečiosiose šalyse prioritetiniu taikiniu.

               (2)

               Reikia užkirsti kelią tolesniam padirbtų eurų skaičiaus didėjimui, nes tai keltų grėsmę euru banknotų ir monetų laisvai apyvartai.

               (3)

               Siekiant stiprinti euro apsaugos už Europos Sąjungos ribų sistemą turi būti stiprinamas valstybių narių tarpusavio bendradarbiavimas ir jų bendradarbiavimas su Europolu.

               (4)

               Tarptautinė konvencija dėl kovos su pinigų padirbinėjimu, dėl kurios buvo susitarta Ženevoje 1929 m. balandžio 20 d. (toliau – Ženevos konvencija), Europos integracijos sąlygomis turėtų būti taikoma veiksmingiau.

               (5)

               Trečiosioms šalims reikia centrinės ryšių palaikymo įstaigos informacijai apie padirbtus eurus, o visa informacija apie padirbtus eurus turėtų būti surinkta Europole analizės tikslais.

               (6)

               Atsižvelgdama į 2000 m. gegužės 29 d. Tarybos pamatinį sprendimą 2000/383/TVR dėl apsaugos nuo padirbinėjimo griežtinimo kriminalinėmis bausmėmis ir kitokiomis sankcijomis ryšium su euro įvedimu (3), Taryba mano, kad visos valstybės narės turėtų tapti Ženevos konvencijos Susitariančiosiomis Šalimis ir įsteigti centrinius biurus pagal tos Konvencijos 12 straipsnį.

               (7)

               Taryba mano, kad Europolą reikėtų paskirti centriniu biuru kovoje su euro padirbinėjimu pagal Ženevos konvencijos 12 straipsnį,

         NUSPRENDĖ:
   1 straipsnis
   1.   Valstybių narių, kurios yra Ženevos konvencijos Susitariančiosios Šalys, atžvilgiu Europolas pagal priede pateikiamą deklaraciją (toliau – deklaracija) veikia kaip centrinis biuras kovoje su euro padirbinėjimu pagal Ženevos konvencijos 12 straipsnio pirmąjį sakinį. Visų kitų valiutų padirbinėjimo ir Europolui nesuteiktų centrinio biuro funkcijų pagal deklaraciją srityje lieka galioti esama nacionalinių centrinių biurų kompetencija.
   2.   Valstybių narių, kurios yra Ženevos konvencijos Susitariančiosios Šalys, Vyriausybės pateikia deklaraciją ir įgalioja Vokietijos Federacinės Respublikos atstovą persiųsti deklaracijas Jungtinių Tautų Generaliniam Sekretoriui.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. liepos 12 d.

            Tarybos vardu

            Pirmininkas

         G. BROWN

      (1)  OL C 317, 2004 12 22, p. 10.

      (2)  2005 m. balandžio 12 d. pareikšta nuomonė (dar nepaskelbta Oficialiajame leidinyje).

      (3)  OL L 140, 2000 6 14, p. 1. Pamatinis sprendimas su pakeitimais, padarytais Pamatiniu sprendimu 2001/888/TVR (OL L 329, 2001 12 14, p. 3).

      PRIEDAS
      … m. … … d. Deklaracija dėl Europolo skyrimo centriniu biuru kovoje su EUR padirbinėjimu
      …, Europos Sąjungos valstybė narė, suteikia Europos policijos biurui (toliau – Europolas) mandatą kovoti su euro padirbinėjimu.
      Kad 1929 m. Ženevos konvencija galėtų būti veiksmingiau įgyvendinama, … ateityje savo įsipareigojimus vykdys taip:

                  1.

                  Euro padirbinėjimo srityje, Europolas, atsižvelgdamas į savo tikslą pagal 1995 m. liepos 26 d. Tarybos aktą dėl Europos policijos biuro įsteigimo (Europolo konvencija) (1), vykdo tokias centrinio biuro funkcijas pagal 1929 m. Ženevos konvencijos 12–15 straipsnius.

                  1.1.

                  Europolas centralizuoja ir tvarko pagal Europolo konvenciją visą informaciją, kuri padeda tirti EUR padirbinėjimą, užkirsti jam kelią ir su juo kovoti bei nedelsdamas perduoda šią informaciją valstybių narių nacionaliniams centriniams biurams.

                  1.2.

                  Vadovaujantis Europolo konvencija, visų pirma jos 18 straipsniu ir 1999 m. kovo 12 d. Tarybos aktu, patvirtinančiu taisykles, reglamentuojančias, kokia tvarka Europolas trečiosioms valstybėms ir trečiosioms organizacijoms perduoda asmens duomenis (2), Europolas palaiko tiesioginius ryšius su trečiųjų šalių centriniais biurais, kad būtų įvykdyti šios deklaracijos 1.3, 1.4 ir 1.5 punktuose nustatyti uždaviniai.

                  1.3.

                  Europolas, jei mano esant tikslinga, trečiųjų šalių centriniams biurams perduoda autentiškų EUR pavyzdžių rinkinį.

                  1.4.

                  Europolas reguliariai praneša trečiųjų šalių centriniams biurams apie į apyvartą išleistas naujas valiutos emisijas ir valiutos išėmimą iš apyvartos, suteikdamas visą reikalingą informaciją.

                  1.5.

                  Išskyrus grynai vietinės reikšmės atvejus, Europolas, jei mano esant tai tikslinga, praneša trečiųjų šalių centriniams biurams:

                              —

                              apie kiekvieną padirbtos ar suklastotos euro valiutos nustatymo atvejį. Prie pranešimo apie padirbinėjimą ar suklastojimą pridedamas techninis padirbinėjimo aprašymas, kurį turi pateikti išimtinai ta institucija, kurios banknotai buvo padirbti. Turėtų būti perduota padirbto banknoto fotokopija arba, jei įmanoma, jo pavyzdys. Neatidėliotinais atvejais suinteresuotiems centriniams biurams galima apdairiai perduoti pranešimą ir trumpą policijos tarnybų pateiktą aprašymą, neatmetant pirmiau minėto pranešimo ir techninio aprašymo,

                              —

                              išsamią informaciją apie padirbinėjimo atskleidimą, nurodant, ar buvo galima surinkti visą į apyvartą išleistą padirbtą valiutą.

                  1.6.

                  Būdamas valstybių narių centrinis biuras, Europolas dalyvauja konferencijose euro padirbinėjimo srityje pagal Ženevos konvencijos 15 straipsnį.

                  1.7.

                  Jei Europolas negali vykdyti 1.1–1.6 punktuose nurodytų uždavinių pagal Europolo konvenciją, valstybių narių nacionaliniai centriniai biurai išlaiko savo kompetenciją.

                  2.

                  Visų kitų valiutų padirbinėjimo ir Europolui nesuteiktų centrinių biurų funkcijų pagal 1 punktą srityje lieka galioti esama nacionalinių centrinių biurų kompetencija.

            Atstovo vardas ir pavardė …, …. m. … … d.

         (1)  OL C 316, 1995 11 27, p. 1.

         (2)  OL C 88, 1999 3 30, p. 1. Tarybos aktas su pakeitimais, padarytais 2002 m. vasario 28 d. Tarybos aktu (OL C 76, 2002 3 27, p. 1).


title: 2012/523/ES: 2012 m. rugsėjo 24 d. Tarybos sprendimas, kuriuo iš dalies keičiamas Sprendimas 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo ir pratęsiamas jo galiojimas

text:
28.9.2012

               LT

               Europos Sąjungos oficialusis leidinys

               L 263/2

         TARYBOS SPRENDIMAS
   2012 m. rugsėjo 24 d.
   kuriuo iš dalies keičiamas Sprendimas 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo ir pratęsiamas jo galiojimas
   (2012/523/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1), su paskutiniais pakeitimais, padarytais 2010 m. birželio 22 d. Uagadugu (2), (toliau – AKR-ES partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR-ES partnerystės susitarimą (3), ypač į jo 3 straipsnį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę (4) (toliau – Vystomojo bendradarbiavimo priemonė), ypač į jo 37 straipsnį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimas 2007/641/EB (5) priimtas siekiant imtis tinkamų priemonių po to, kai pažeistos esminės AKR-ES partnerystės susitarimo 9 straipsnio nuostatos ir nepaisyta Vystomojo bendradarbiavimo priemonės 3 straipsnyje nurodytų vertybių;

               (2)

               šios priemonės pratęstos Tarybos sprendimais 2009/735/EB (6), 2010/208/ES (7), 2010/589/ES (8) ir 2011/219/ES (9) ir 2011/637/ES (10), atsižvelgiant į tai, kad Fidžio Respublika ne tik vis dar turi įgyvendinti svarbius įsipareigojimus, susijusius su esminėmis AKR ir ES partnerystės susitarimo ir Vystomojo bendradarbiavimo priemonės nuostatomis, kuriuos ji prisiėmė 2007 m. balandžio mėn. vykusių konsultacijų metu, bet ir būta svarbių neigiamų su šiais įsipareigojimais susijusių pokyčių;

               (3)

               tačiau nuo 2012 m. pradžios pastebėta tam tikrų teigiamų veiksmų, kurių buvo imtasi Fidžyje atkurti demokratiją ir kuriuos reikia pripažinti. Todėl reikėtų apsvarstyti galimą grįžimą prie būsimo paramos vystymuisi programavimo;

               (4)

               Sprendimas 2007/641/EB nustoja galioti 2012 m. rugsėjo 30 d. Tikslinga pratęsti jo galiojimą ir atitinkamai atnaujinti jo atitinkamų priemonių turinį,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/641/EB iš dalies keičiamas taip:

               1.

               3 straipsnio antra pastraipa pakeičiama taip:
               „Jis nustoja galioti 2013 m. rugsėjo 30 d. Jis turi būti reguliariai bent kartą per šešis mėnesius peržiūrimas.“

               2.

               Priedas keičiamas šio sprendimo priedu.

         2 straipsnis
   Šio sprendimo priede pateiktas laiškas adresuojamas Fidžio Respublikai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  OL L 378, 2006 12 27, p. 41.

      (5)  OL L 260, 2007 10 5, p. 15.

      (6)  OL L 262, 2009 10 6, p. 43.

      (7)  OL L 89, 2010 4 9, p. 7.

      (8)  OL L 260, 2010 10 2, p. 10.

      (9)  OL L 93, 2011 4 7, p. 2.

      (10)  OL L 252, 2011 9 28, p. 1.

      PRIEDAS
      J.E. Ratu Epeli NAILATIKAU
      Fidžio Respublikos Prezidentui
      Suva
      Fidžio Respublika
      Gerb. Prezidente,
      Europos Sąjunga (ES) AKR ir ES partnerystės susitarimo 9 straipsnio ir Vystomojo bendradarbiavimo priemonės 3 straipsnio nuostatas laiko labai svarbiomis. AKR ir ES partnerystė grindžiama pagarba žmogaus teisėms, demokratijos principams ir teisinei valstybei, kurie yra esminiai AKR ir ES partnerystės susitarimo veiksniai ir mūsų santykių pagrindas.
      2006 m. gruodžio 11 d. ES Vadovų Taryba pasmerkė Fidžio Respublikoje įvykdytą karinį perversmą.
      Remdamasi AKR ir ES partnerystės susitarimo 96 straipsniu ir atsižvelgdama į tai, kad 2006 m. gruodžio 5 d. įvykdytu kariniu perversmu buvo pažeistos esminės jo 9 straipsnio nuostatos, ES pakvietė Fidžį pradėti konsultacijas, kaip numatyta AKR ir ES partnerystės susitarime, siekdama nuodugniai išnagrinėti situaciją ir, prireikus, imtis priemonių jai ištaisyti.
      Oficiali šių konsultacijų dalis prasidėjo Briuselyje 2007 m. balandžio 18 d. ES teigiamai vertino tai, jog tuo metu laikinoji Vyriausybė patvirtino keletą esminių įsipareigojimų, susijusių su žmogaus teisėmis ir pagrindinėmis laisvėmis, pagarba demokratijos principams ir teisinei valstybei, kaip pažymima toliau, ir pasiūlė priemones jiems įgyvendinti.
      Deja, nuo tada įvyko keletas neigiamų pokyčių, ypač 2009 m. balandžio mėn., o tai reiškia, kad šiuo metu Fidžis pažeidžia nemažai savo įsipareigojimų. Tai ypač susiję su Konstitucijos panaikinimu, ilgam atidėtais parlamento rinkimais ir žmogaus teisių pažeidimais. Nors įgyvendinti įsipareigojimus gerokai vėluojama, dauguma tų įsipareigojimų tebėra labai aktualūs esant dabartinei padėčiai Fidžyje, todėl jie pridedami prie šio laiško. Kadangi Fidžis vienašališkai nusprendė nepaisyti keleto svarbiausių įsipareigojimų, jis prarado vystymuisi skirtų lėšų.
      Nors vis dar ribojamos tam tikros žmogaus teisės ir pagrindinės laisvės, nuo 2012 m. pradžios galima pastebėti tam tikrų teigiamų įvykių: 2012 m. sausio 7 d. panaikinti nepaprastosios padėties potvarkiai, o 2012 m. kovo 9 d. pradėtas politinis procesas, kuriuo siekiama iki 2013 m. kovo mėn. priimti naują konstituciją ir iki 2014 m. rugsėjo mėn. surengus naujus parlamento rinkimus atkurti konstitucinę demokratiją.
      Pripažindama šiuos pokyčius ir remdamasi partnerystės dvasia, kuri yra AKR ir ES partnerystės susitarimo pagrindas, ES išreiškia savo pasirengimą pradėti naują oficialų dialogą, susijusį su šiais pokyčiais. Tokį formalų dialogą galima numatyti rengiant peržiūrą vadovaujantis AKR ir ES partnerystės susitarimo 96 straipsniu, kuri bus surengta sėkmingai užbaigus patikimą, įtraukų ir skaidrų konstitucinį konsultavimosi procesą (tą numatoma padaryti iki 2013 m. kovo mėn.
      Atitinkamai, reaguodama į veiksmus, kurių ėmėsi Fidžis, ES nusprendė pratęsti atitinkamų priemonių galiojimą Fidžiui ir iš dalies jas pakeisti, visų pirma leisdama pradėti 11-ojo Europos plėtros fondo (EPF) programavimo diskusijas ir tinkamu laiku išsiųsti pranešimą dėl orientacinių asignavimų Fidžiui. Vėliau numatoma bendradarbiaujant su būsima demokratiškai išrinkta Vyriausybe baigti rengti, pasirašyti ir įgyvendinti 11-ojo EPF programavimo dokumentus. Todėl yra itin svarbu, kad laikinoji Vyriausybė įsipareigotų vykdyti įtraukų, patikimą ir skaidrų konstitucinių konsultacijų procesą, palaikyti vidaus politinį dialogą, visų pirma laikytis savo įsipareigojimų dėl žmogaus teisių bei teisinės valstybės ir panaikintų likusius apribojimus. Nors ES pozicija grindžiama AKR ir ES partnerystės susitarimo pagrindiniais veiksniais ir esminiais jo principais ypač dėl esminės dialogo reikšmės ir abipusių įsipareigojimų vykdymo, pabrėžiama, kad ES nedaro jokių išankstinių išvadų dėl šio dialogo rezultatų.
      Jeigu numatomos peržiūros ir dialogo rezultatai bus teigiami, ES įsipareigoja toliau teigiamai peržiūrėti šias atitinkamas priemones. Tačiau, jei padėtis Fidžyje nesikeis, jis toliau praras ES plėtrai skirtas lėšas. Pažymėtina, kad ES, rengdama paskesnius sprendimus dėl Fidžio nacionalinės orientacinės programos, susijusios su 11-uoju EPF, atsižvelgs į tolesnės pažangos, padarytos atkuriant konstitucinę tvarką, vertinimą.
      Kol oficialus dialogas dar nepradėtas, ES ragina Fidžį tęsti ir aktyviau palaikyti tvirtesnį politinį dialogą.
      Taikomos tokios atitinkamos priemonės:

                  —

                  gali būti tęsiama humanitarinė pagalba ir tiesioginė parama pilietinei visuomenei ir pažeidžiamiems gyventojams,

                  —

                  gali būti tęsiama jau vykdoma bendradarbiavimo veikla, visų pirma pagal 8-ojo ir 9-ojo EPF programas,

                  —

                  gali būti vykdoma bendradarbiavimo veikla, kuri padėtų grįžti prie demokratijos ir pagerintų valdymą, išskyrus labai išskirtines aplinkybes,

                  —

                  gali būti tęsiamas cukraus reformos 2006 m. lydimųjų priemonių įgyvendinimas. 2007 m. birželio 19 d. Fidžis techniniu lygmeniu pasirašė finansavimo susitarimą. Pažymėtina, kad finansavimo susitarime numatyta sustabdymo sąlyga,

                  —

                  2007 m. asignavimai cukraus sektoriui lygūs nuliui,

                  —

                  2008 m. asignavimai cukraus sektoriui paskirti tik gavus įrodymų, kad pasirengimas rinkimams vyksta patikimai, laiku ir laikantis sutartų įsipareigojimų, visų pirma dėl gyventojų surašymo, naujo rinkimų apygardų nustatymo ir rinkimų reformos, laikantis Konstitucijos, taip pat kad imamasi priemonių rinkimų biuro veikimui užtikrinti, įskaitant rinkimų stebėtojo paskyrimą iki 2007 m. rugsėjo 30 d., laikantis Konstitucijos. Šie 2008 m. asignavimai cukraus sektoriui panaikinti 2009 m. gruodžio 31 d.,

                  —

                  2009 m. asignavimai cukraus sektoriui panaikinti 2009 m. gegužės mėn., nes laikinoji Vyriausybė nusprendė atidėti parlamento rinkimus iki 2014 m. rugsėjo mėn.,

                  —

                  2010 m. asignavimai panaikinti prieš 2010 m. gegužės 1 d., nes nepadaryta demokratinio proceso kūrimo pažangos; tačiau atsižvelgiant į kritinę cukraus sektoriaus padėtį dalis asignavimų atidėta tiesioginei paramai gyventojams, kurie tiesiogiai priklauso nuo cukraus gamybos, siekiant sušvelninti neigiamus socialinius padarinius. Šias lėšas centralizuotai valdo ES atstovybė Suvoje, o ne Vyriausybė,

                  —

                  gali būti toliau rengiama daugiametė cukraus reformos 2011–2013 m. lydimųjų priemonių orientacinė programa, siekiant ją pasirašyti,

                  —

                  orientacinių asignavimų skyrimas pagal 2011–2013 m. lydimųjų priemonių buvusio Protokolo dėl cukraus šalims daugiametę programą priklausys nuo susitarimo per konsultacijų procesą; jeigu susitarimo nebus pasiekta, bus svarstoma iš šių asignavimų skirti lėšas tik socialinių padarinių švelninimo priemonėms,

                  —

                  galima pradėti rengti 11-ojo EPF programavimą, kad Fidžis galėtų tinkamu laiku būti informuotas apie orientacinius asignavimus,

                  —

                  gali būti svarstoma skirti konkrečią paramą pagrindinių įsipareigojimų įgyvendinimui, visų pirma remiant pasirengimą rinkimams ir (arba) jų organizavimą;

                  —

                  šios priemonės nedaro poveikio regioniniam bendradarbiavimui ir Fidžio dalyvavimui jame,

            įsipareigojimų vykdymas bus stebimas vadovaujantis šio laiško priede nurodytomis sąlygomis, tuo tikslu palaikant reguliarų dialogą, veiksmingą bendradarbiavimą su vertinimo ir stebėjimo misijomis ir ataskaitų rengimą.
      Be to, ES tikisi visiško Fidžio bendradarbiavimo su Ramiojo vandenyno salų forumu, įgyvendinant Pripažintų ekspertų grupės rekomendacijas, patvirtintas 2007 m. kovo 16 d. Užsienio reikalų ministrų forumo posėdyje Vanuatu. ES palankiai vertina naujausią pažangą, susijusią su ryšių užmezgimu su Ramiojo vandenyno salų forumo ministrų lygmens ryšių palaikymo grupe, kuri buvo suburta stebėti Fidžio pažangą rengiant rinkimus ir jo grįžimą prie demokratijos.
      ES ir toliau atidžiai stebės padėtį Fidžyje. Remiantis AKR ir ES partnerystės susitarimo 8 straipsniu, su Fidžiu bus palaikomas tvirtesnis politinis dialogas, siekiant užtikrinti pagarbą žmogaus teisėms, demokratijos atkūrimą ir pagarbą teisinės valstybės principams iki tol, kol abi šalys nuspręs, kad tvirtesniu politiniu dialogu pasiektas jo tikslas.
      Jei laikinoji Vyriausybė sulėtintų arba nutrauktų įsipareigojimų įgyvendinimą, arba šis procesas pasuktų atgal, ES pasilieka teisę iš naujo koreguoti atitinkamas priemones.
      ES pabrėžia, kad Fidžio privilegijos bendradarbiaujant su ES priklauso nuo AKR ir ES partnerystės susitarime įtvirtintų esminių nuostatų ir Vystomojo bendradarbiavimo priemonėje nustatytų principų laikymosi. Kad ES būtų įtikinta, jog laikinoji Vyriausybė yra visiškai pasiruošusi laikytis duotų įsipareigojimų, būtina sparti ir esminė pažanga įgyvendinant sutartus įsipareigojimus.
      Pagarbiai
      Priimta Briuselyje

            Tarybos vardu

            Pirmininkas

            Komisijos vardu

            Komisijos narys

         PRIEDO PRIEDAS

            SU FIDŽIO SALŲ RESPUBLIKA SUTARTI ĮSIPAREIGOJIMAI

         A.   Pagarba demokratijos principams

         Įsipareigojimas Nr. 1
         Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų eiga turi būti bendrai stebima, pritaikoma ir prireikus peržiūrima, remiantis bendrai sutartais orientaciniais tikslais. Tam visų pirma būtina, kad:

                     —

                     iki 2007 m. birželio 30 d. laikinoji Vyriausybė priimtų tvarkaraštį, kuriame nustatytų įvairių veiksmų, kurių reikia imtis ruošiantis naujiems parlamento rinkimams, užbaigimo datas,

                     —

                     tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos,

                     —

                     rinkimų apygardos būtų nustatytos ir rinkimų reforma vykdoma laikantis Konstitucijos,

                     —

                     priemonių rinkimų biuro funkcionavimui užtikrinti, įskaitant rinkimų stebėtojo paskyrimą iki 2007 m. rugsėjo 30 d., būtų imtasi laikantis Konstitucijos,

                     —

                     viceprezidentas būtų paskirtas laikantis Konstitucijos.

               Įsipareigojimas Nr. 2
         Laikinoji Vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turės atsižvelgti į konsultacijų su pilietine visuomene ir kitais susijusiais suinteresuotaisiais subjektais rezultatus.
         B.   Teisinė valstybė

         Įsipareigojimas Nr. 1
         Laikinoji Vyriausybė įsipareigoja dėti visas pastangas, kad būtų užkirstas kelias įbauginimo tikslu saugumo institucijų daromiems pareiškimams.
         Įsipareigojimas Nr. 2
         Laikinoji Vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Valstybės tarnybos komisijos, Konstitucinių tarnybų komisijos, veikimą. Turi būti garantuotas esminis Didžiosios vadovų tarybos nepriklausomumas ir užtikrintas jos veikimas.
         Įsipareigojimas Nr. 3
         Turi būti gerbiamas visiškas teismų nepriklausomumas, teismams leidžiama laisvai dirbti, o jų sprendimus turi gerbti visos susijusios šalys, visų pirma:

                     —

                     iki 2007 m. liepos 15 d. laikinoji Vyriausybė turi paskirti tribunolą, remdamasi Konstitucijos 138 skyriaus 3 dalimi,

                     —

                     nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių,

                     —

                     karinės institucijos, policija arba laikinoji Vyriausybė jokia forma negali kištis į teismo darbą ir privalo visiškai gerbti teisininko profesiją.

               Įsipareigojimas Nr. 4
         Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokios kitos įstaigos, kurios gali būti įsteigtos įtariamiems korupcijos atvejams tirti, turi veikti nepažeisdamos Konstitucijos nuostatų.
         C.   Žmogaus teisės ir pagrindinės laisvės

         Įsipareigojimas Nr. 1
         Laikinoji Vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio įstatymais nustatytose instancijose laikantis įstatymais nustatytų procedūrų.
         Įsipareigojimas Nr. 2
         Laikinoji Vyriausybė 2007 m. gegužės mėn. panaikins nepaprastosios padėties potvarkius, jei nebus grėsmės nacionaliniam saugumui, viešajai tvarkai ir saugumui.
         Įsipareigojimas Nr. 3
         Laikinoji Vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos.
         Įsipareigojimas Nr. 4
         Užtikrinama pagarba visų formų žodžio ir žiniasklaidos laisvei, kaip numatyta Konstitucijoje.
         D.   Įsipareigojimų vykdymo kontrolė

         Įsipareigojimas Nr. 1
         Laikinoji Vyriausybė įsipareigoja palaikyti nuolatinį dialogą, siekdama sudaryti sąlygas daromai pažangai tikrinti, ir teikti ES institucijoms ir Europos Komisijos tarnyboms ir (arba) jų atstovams galimybę nevaržomai gauti informacijos visais klausimais, susijusiais su žmogaus teisėmis, taikiu demokratijos atkūrimu ir teisine valstybe Fidžyje.
         Įsipareigojimas Nr. 2
         Laikinoji Vyriausybė įsipareigoja visiškai bendradarbiauti su visomis ES misijomis daromai pažangai stebėti ir jai įvertinti.
         Įsipareigojimas Nr. 3
         Laikinoji Vyriausybė nuo 2007 m. birželio 30 d. įsipareigoja kas tris mėnesius siųsti ataskaitas apie pažangą, daromą įgyvendinant esmines Kotonu susitarimo nuostatas ir įsipareigojimus.
         Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį.


title: 1997 m. balandžio 21 d. Komisijos sprendimas dėl Eurostato vaidmens rengiant Bendrijos statistinius duomenis

text:
Svarbus teisinis pranešimas

|

31997D0281

Oficialusis leidinys L 112 , 29/04/1997 p. 0056 - 0057

		Komisijos sprendimas1997 m. balandžio 21 d.dėl Eurostato vaidmens rengiant Bendrijos statistinius duomenis(97/281/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 155 straipsnį,kadangi 1997 m. vasario 17 d. Tarybos reglamente (EB) Nr. 322/97 dėl Bendrijos statistikos [1] (toliau – pagrindinis reglamentas) Bendrijos statistinių duomenų rengimu užsiimančiai Bendrijos institucijai pavedama atlikti tam tikras užduotis ir vykdyti įsipareigojimus;kadangi pagrindinio reglamento 2 straipsnyje tame reglamente vartojama Bendrijos institucijos sąvoka apibrėžiama kaip Komisijos departamentas, atsakingas už tai, kad būtų atliekamos užduotys, tenkančios Komisijai rengiant Bendrijos statistinius duomenis (Eurostatas);kadangi įgyvendinant pagrindinį reglamentą reikia toliau apibrėžti Eurostato vaidmenį rengiant Bendrijos statistinius duomenis;kadangi Eurostatas savo veikloje turi vadovautis bešališkumo, patikimumo, tinkamumo, ekonominio efektyvumo, statistinių duomenų konfidencialumo ir skaidrumo principais;kadangi užtikrinant Bendrijos statistinių duomenų darnumą, pagrįstumą ir nuoseklumą, būtina dar kartą patvirtinti tokią informaciją Bendrijos lygiu rengiančių Komisijos tarnybų bendradarbiavimo ir darbo koordinavimo tvarką;kadangi įgyvendinant pagrindinį reglamentą reikia saugoti konfidencialius duomenis, kuriuos nacionalinės ir Bendrijos institucijos renka Bendrijos statistiniams duomenims rengti;kadangi įgyvendinant pagrindinį reglamentą nacionalinės ir Bendrijos institucijos turi organizuoti duomenų platinimą,PRIĖMĖ ŠĮ SPRENDIMĄ:1 straipsnisTikslasŠio sprendimo tikslas – įgyvendinti Reglamentą (EB) Nr. 322/97 (pagrindinį reglamentą) Komisijos organizacinės struktūros lygiu, ir ypač apibrėžti Europos Bendrijų statistikos tarnybos (Eurostato) vaidmenį bei atsakomybę atsižvelgiant į Bendrijos institucijos užduočių, susijusių su Bendrijos statistinių duomenų rengimu, ir pagrindinio reglamento 10 straipsnyje apibūdintų principų raidą.2 straipsnisEurostatasEurostatas yra pagrindinio reglamento 2 straipsnio ketvirtoje įtraukoje nurodyta Bendrijos institucija.Eurostatas yra Komisijos tarnyba, vadovaujama generalinio direktoriaus.3 straipsnisPrincipaiEurostatas atlieka savo užduotis, laikydamasis bešališkumo, patikimumo, tinkamumo, ekonominio efektyvumo, statistinių duomenų konfidencialumo ir skaidrumo principų, apibrėžtų pagrindinio reglamento 10 straipsnyje.4 straipsnisEurostato užduotysKomisijoje Eurostatas kartu su Statistinės informacijos iniciatyviniu komitetu [2] atsako už Bendrijos statistikos programos įgyvendinimą ir pirmiausia už:a) tam tikrų normų ir metodų, leidžiančių visoje Bendrijoje rengti bešališkus, patikimus, tinkamus ir ekonomiškai efektyvius statistinius duomenis, plėtojimą;b) tai, kad laikantis pagrindinio reglamento 11 straipsnyje nustatytų duomenų platinimo principų Bendrijos statistiniai duomenys būtų prieinami Bendrijos įstaigoms, valstybių narių Vyriausybėms, socialinės ir ekonominės veiklos vykdytojams, akademiniams sluoksniams ir plačiajai visuomenei, norint parengti, įgyvendinti, kontroliuoti ir vertinti Bendrijos vykdomą politiką.Todėl Eurostatas:a) tiria ir toliau plėtoja statistikos metodologiją ir technologijas;b) rengia, toliau plėtoja Bendrijos statistikos standartus ir skatina valstybes nares juos taikyti, siekdamas pagerinti Bendrijos statistinių duomenų palyginamumą ir jų rengimo ekonominį efektyvumą;c) konsultuoja valstybes nares ir teikia joms pagalbą statistiniais klausimais;d) tinkamų duomenų pagrindu rengia statistinę informaciją, atlieka analizę ir teikia techninius paaiškinimus, kad būtų išvengta klaidingo aiškinimo arba analizės;e) renka iš nacionalinių statistikos institucijų ir tarptautinių organizacijų sekretoriatų statistinius duomenis, reikalingus Bendrijos statistikos reikmėms;f) stiprina bendradarbiavimą su nacionalinėmis statistikos institucijomis ir jų tarpusavio bendradarbiavimą keičiantis ekspertais, dalyvaujant statistinėje veikloje ir plėtojant mokymo sistemas;g) bendradarbiauja su tarptautinėmis organizacijomis ir trečiosiomis valstybėmis, kad būtų lengviau palyginti Bendrijos statistinius duomenis su kitų statistinių sistemų parengtais statistiniais duomenimis, ir prireikus padeda trečiosioms valstybėms tobulinti jų statistines sistemas;h) tobulina Bendrijos statistinių duomenų srityje dirbančių Komisijos darbuotojų profesines statistines žinias ir įgūdžius.5 straipsnisTechninis savarankiškumasEurostatas, remdamasis savo kompetencija, atsako už mokslinių metodų, sąvokų ir metodologijų, geriausiai tinkančių pagrindiniame reglamente nustatytiems principams ir tikslams įgyvendinti, atranką.6 straipsnisKitų Komisijos tarnybų dalyvavimas rengiant Bendrijos statistinius duomenisKomisija gali nuspręsti, kad ir kitos tarnybos, išskyrus Eurostatą, turi dalyvauti Bendrijos statistinių duomenų rengimo procese, ir nurodo jų veiklos sritis bei apimtį.7 straipsnisKoordinavimo ir bendradarbiavimo įsipareigojimaiPagal 1990 m. vasario 28 d. Komisijos priimtą sprendimą dėl statistikos darbų koordinavimo ir Eurostato vaidmens [3] ir pagal 1996 m. vasario 29 d. Komisijos priimtą sprendimą dėl statistikos darbų gerinimo Komisijoje [4] Eurostatas, padedamas Statistinės informacijos informacinio komiteto (SCSI), Komisijos lygiu:a) koordinuoja visą statistikos veiklą, susijusią su Bendrijos veiksmų statistikos srityje rengimu ir įgyvendinimu; irb) užtikrina tinkamą bendradarbiavimą su kitomis Bendrijos įstaigomis.8 straipsnisBendrijos statistikos programaVadovaujantis pagrindinio reglamento I ir II skyriais visų Komisijos tarnybų veiklą Bendrijos statistinių duomenų rengimo srityje nustato Bendrijos statistikos programa.9 straipsnisKonfidencialių duomenų naudojimasVadovaujantis pagrindinio reglamento V skyriaus straipsniais duomenys, kurie pagal pagrindinio reglamento 13 straipsnį yra laikomi konfidencialiais, bus prieinami Komisijoje tik Eurostato pareigūnams, kitiems Eurostato darbuotojams ir kitiems Eurostato patalpose pagal sutartį dirbantiems fiziniams asmenims, ir jie gali būti minėtų asmenų naudojami tik pagrindiniame reglamente nustatytais tikslais.10 straipsnisGalimybė susipažinti su administraciniais duomenimis ir jų naudojimasPagal pagrindinio reglamento 16 straipsnį Eurostatas gali naudotis visais Komisijos tarnybų turimais administracinių duomenų šaltiniais, jeigu tokie duomenys yra reikalingi Bendrijos statistiniams duomenims rengti.11 straipsnisPlatinimasEurostatas užtikrina, kad Bendrijos statistiniai duomenys ir jų naudojimui reikalingi techniniai paaiškinimai būtų platinami taip, kad visoje Bendrijoje statistine informacija būtų galima naudotis paprastai ir objektyviai.Priimta Briuselyje, 1997 m. balandžio 21 d.Komisijos varduYves-Thibault De SilguyKomisijos narys[1] OL L 52, 1997 2 22, p. 1.[2] Įsteigtas pagal 1991 m. rugsėjo 26 d. Komisijos komunikatą (SEC(91) 1793).[3] Žr. SEC(90) 337.[4] Žr. SEC(96) 253/4.--------------------------------------------------


title: 2015 m. gegužės 11 d. Tarybos sprendimas (ES) 2015/773, kuriuo įsteigiamas Socialinės apsaugos komitetas ir panaikinamas Sprendimas 2004/689/EB

text:
14.5.2015

               LT

               Europos Sąjungos oficialusis leidinys

               L 121/16

         TARYBOS SPRENDIMAS (ES) 2015/773
   2015 m. gegužės 11 d.
   kuriuo įsteigiamas Socialinės apsaugos komitetas ir panaikinamas Sprendimas 2004/689/EB
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 160 straipsnį,
   atsižvelgdama į Europos Parlamento nuomonę,
   kadangi:

               (1)

               1999 m. liepos 14 d. komunikate „Suderinta socialinės apsaugos modernizavimo strategija“ Komisija pateikė pasiūlymų dėl bendradarbiavimo socialinės apsaugos srityje stiprinimo, kaip vieną iš galimybių siūlydama sudaryti aukšto lygio pareigūnų grupę;

               (2)

               2000 m. vasario 16 d. rezoliucijoje Europos Parlamentas palankiai įvertino Komisijos komunikatą ir tokios grupės sukūrimą;

               (3)

               1999 m. gruodžio 17 d. išvadose dėl bendradarbiavimo modernizuojant ir gerinant socialinę apsaugą stiprinimo (1) Taryba pritarė Komisijos pasiūlymui sukurti tvirtesnio bendradarbiavimo mechanizmą, kurį parengė aukšto lygio pareigūnų grupė šiam veiksmui įgyvendinti. Taryba pabrėžė, kad toks bendradarbiavimas turėtų apimti visų formų socialinę apsaugą ir prireikus padėti valstybėms narėms tobulinti ir stiprinti savo socialinės apsaugos sistemas remiantis nacionaliniais prioritetais. Ji taip pat priminė valstybių narių kompetenciją organizuoti ir finansuoti socialinę apsaugą ir pritarė šiems keturiems Komisijos nustatytiems visuotinio tikslo modernizuoti socialinės apsaugos sistemas bendriesiems tikslams: siekti, kad už darbą būtų mokama ir garantuojamos užtikrintos pajamos, siekti, kad būtų garantuotos pensijos ir sukurtos tvarios pensijų sistemos, skatinti socialinę įtrauktį ir užtikrinti aukštos kokybės tvarią sveikatos priežiūrą. Ji taip pat pabrėžė, kad siekiant šių keturių tikslų visose veiklos srityse turi būti laikomasi vyrų ir moterų lygybės principo. Taip pat Taryba pripažino, kad visiems šiems tikslams yra būdingi finansiniai aspektai;

               (4)

               2000 m. kovo 23–24 d. Europos Vadovų Tarybos susitikimo Lisabonoje išvadose pripažinta socialinės apsaugos reikšmė tolesniam aktyvios ir dinamiškos gerovės sistemos Europoje plėtojimui bei modernizavimui ir Taryba paraginta stiprinti valstybių narių tarpusavio bendradarbiavimą, keičiantis patirtimi ir geriausios praktikos pavyzdžiais naudojantis pagerintais informavimo tinklais;

               (5)

               Nicos ir vėliau įvykusiuose susitikimuose Europos Vadovų Taryba nuolat išreikšdavo pritarimą Socialinės apsaugos komiteto darbui, skatinant ir gerinant keitimąsi informacija apie politiką socialinės apsaugos srityje ir jos koordinavimą Sąjungos lygmeniu;

               (6)

               Tarybos sprendimu 2000/436/EB (2), kuris buvo panaikintas ir pakeistas Tarybos sprendimu 2004/689/EB (3), įsteigtas Socialinės apsaugos komitetas akivaizdžiai parodė savo, kaip Tarybos ir Komisijos patariamosios įstaigos, naudą ir aktyviai prisidėjo plėtojant 2000 m. kovo 23–24 d. Lisabonoje įvykusiame Europos Vadovų Tarybos susitikime nustatytą atvirąjį koordinavimo metodą (AKM). AKM socialinėje srityje tikslų ir priemonių aktualumas buvo dar kartą patvirtintas Socialinės apsaugos komiteto nuomonėje dėl AKM socialinėje srityje stiprinimo įgyvendinant strategiją „Europa 2020“, kuriai Taryba pritarė 2011 m. birželio 17 d. posėdyje. Šiame sprendime reikėtų atspindėti Komiteto vaidmenį taikant AKM;

               (7)

               2013 m. birželio 27 ir 28 d. išvadose Europos Vadovų Taryba pareiškė, kad Ekonominės ir pinigų sąjungos (EPS) socialinė dimensija turėtų būti sustiprinta. Pirmiausia svarbu geriau stebėti socialinę ir darbo rinkos padėtį Ekonominėje ir pinigų sąjungoje ir į ją atsižvelgti, visų pirma naudojantis atitinkamais Europos semestro socialiniais ir užimtumo rodikliais. Taip pat svarbu užtikrinti geresnį užimtumo ir socialinės politikos koordinavimą, kartu visapusiškai atsižvelgiant į nacionalinę kompetenciją;

               (8)

               2013 m. spalio 24 ir 25 d. išvadose Europos Vadovų Taryba teigė, kad ekonominės, užimtumo ir socialinės politikos koordinavimas bus toliau stiprinamas laikantis esamų procedūrų, kartu visapusiškai atsižvelgiant į nacionalinę kompetenciją. Europos Vadovų Tarybos nuomone, reikia toliau stiprinti įvairių sudėčių Tarybos bendradarbiavimą, kad būtų užtikrintas šių sričių politikos nuoseklumas atsižvelgiant į bendrus tikslus;

               (9)

               šiame sprendime turėtų būti atspindėtas Europos semestro plėtojimas ir Komiteto atliekamas vaidmuo šiame procese. Visų pirma, Tarybos reglamente (EB) Nr. 1466/97 (4) nustatoma, kad vykdant Europos semestro veiklą, jei tikslinga, konsultuojamasi su Ekonomikos ir finansų komitetu, Ekonominės politikos komitetu, Užimtumo komitetu ir Socialinės apsaugos komitetu. Be to, Europos Parlamento ir Tarybos reglamente (ES) Nr. 1176/2011 (5) nustatoma, kad nuodugniose apžvalgose atitinkamais atvejais turi būti atsižvelgiama į Tarybos rekomendacijas arba raginimus, skirtus valstybėms narėms. Jame taip pat nustatoma, kad visų valstybių narių, kurioms pradėta perviršinio disbalanso procedūra, taisomųjų veiksmų plane turi būti atsižvelgiama į politikos veiksmų ekonominį ir socialinį poveikį ir jis turi atitikti ekonominės politikos gaires ir bendras užimtumo gaires;

               (10)

               Komitetas ir Sąjungos įstaigos, dalyvaujančios socialinės ir ekonominės politikos klausimų derinime, visų pirma Užimtumo komitetas, Ekonomikos ir finansų komitetas bei Ekonominės politikos komitetas, turėtų dirbti glaudžiai bendradarbiaudami. Tam tikrais atvejais ir kai tarpusavyje susitaria susiję komitetai, Komiteto bendradarbiavimas su Užimtumo komitetu, Ekonomikos ir finansų komitetu ir Ekonominės politikos komitetu gali apimti bendrų posėdžių organizavimą, visų pirma atsižvelgiant į atitinkamus komitetų vaidmenis Europos semestre;

               (11)

               kad būtų veiksmingai įgyvendinti Komitetui Sutartyje nustatyti įgaliojimai ir būtų suteiktas lankstumas, kurio reikia siekiant prisitaikyti prie jo veiklos tvarkaraščio, visų pirma Europos semestro ciklo kontekste, reiktų peržiūrėti su Komiteto veikimu susijusias valdymo nuostatas, kad būtų užtikrintas veiksmingumas ir tęstinumas;

               (12)

               Sprendimas 2004/689/EB turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Įsteigimas
   Siekiant skatinti valstybių narių tarpusavio bendradarbiavimą ir bendradarbiavimą su Komisija socialinės apsaugos politikos klausimais, visapusiškai laikantis Sutarties ir deramai atsižvelgiant į Sąjungos institucijų ir įstaigų įgaliojimus, įsteigiamas patariamąjį statusą turintis Socialinės apsaugos komitetas (toliau – Komitetas).
   2 straipsnis
   Užduotys
   1.   Komiteto užduotys yra šios:

               a)

               stebėti socialinę padėtį ir socialinės apsaugos politikos raidą valstybėse narėse bei Sąjungoje;

               b)

               skatinti valstybes nares keistis informacija, patirtimi ir gerąja praktika tarpusavyje bei su Komisija;

               c)

               nedarant poveikio Sutarties 240 straipsniui, Tarybos ar Komisijos prašymu arba savo iniciatyva rengti ataskaitas, rengti nuomones ar vykdyti kitą veiklą savo kompetencijos srityse.

         2.   1 dalies tikslais Komitetas visų pirma siekia:

               a)

               naudotis atviruoju koordinavimo metodu, įskaitant bendrai sutartų stebėsenos priemonių taikymą ir bendrai suderintos vertinimo tvarkos įgyvendinimą siekiant Tarybos sutartų bendrų tikslų;

               b)

               savo kompetencijos srityje prisidėti prie visų Europos semestro aspektų ir pranešti apie juos Tarybai;

               c)

               prireikus bendradarbiauti su kitais atitinkamomis socialinės ir ekonominės politikos klausimus nagrinėjančiomis įstaigomis ir komitetais, pavyzdžiui, su Užimtumo komitetu, Ekonomikos ir finansų komitetu, Ekonominės politikos komitetu ir Visuomenės sveikatos darbo grupe vyresniųjų pareigūnų lygiu.

         3.   Kiekvienais metais Komitetas tvirtina darbo programą, atsižvelgdamas į Tarybos ir Komisijos politikos prioritetus. Darbo programa perduodama Tarybai.
   4.   Vykdydamas savo įgaliojimus Komitetas bendradarbiauja su socialiniais partneriais. Šiame kontekste jis užmezga ryšius su socialiniais partneriais, kuriems atstovaujama trišaliame socialinių reikalų aukščiausiojo lygio susitikime augimo ir užimtumo klausimais, įsteigtame Tarybos sprendimu 2003/174/EB (6). Komitetas užmezga reikiamus ryšius su socialinėmis nevyriausybinėmis organizacijomis, atsižvelgdamas į jų atitinkamą vaidmenį ir atsakomybę socialinės apsaugos srityje. Europos Parlamentas taip pat informuojamas apie Komiteto veiklą.
   5.   Komitetas gali kreiptis į nepriklausomus ekspertus, jei to reikia pagal darbotvarkės klausimus.
   6.   Komitetas užmezga ryšius su šalių kandidačių atstovais.
   3 straipsnis
   Narystė
   1.   Kiekviena valstybė narė ir Komisija paskiria po du komiteto narius. Jos taip pat gali paskirti po du pakaitinius narius.
   2.   Valstybės narės ir Komisija deda visas pastangas tam, kad skiriant Komiteto narius būtų užtikrinta lyčių pusiausvyra.
   4 straipsnis
   Veikla
   1.   Komitetas iš valstybių narių paskirtų narių išrenka pirmininką dvejų metų kadencijai. Pirmininkas gali būti perrenkamas vieną kartą dar dvejų metų laikotarpiui. Komitetas gali deramai pagrįstais atvejais nuspręsti pratęsti pirmininko kadencijos laikotarpį ne daugiau kaip aštuoniais mėnesiais, siekiant užtikrinti savo darbo veiksmingumą ir tęstinumą. Pirmininkas gali eiti pareigas daugiausia ketverius metus ir aštuonis mėnesius.
   2.   Pirmininkui padeda keturi pavaduotojai, iš kurių du Komitetas išrenka iš savo narių dvejų metų kadencijai, kuri gali būti vieną kartą atnaujinta. Trečiasis pavaduotojas – Tarybai pirmininkaujančios valstybės narės atstovas. Ketvirtasis pavaduotojas yra pirmininkavimą perimsiančios valstybės narės atstovas.
   3.   Pirmininkas savo balsavimo teisę perduoda pakaitiniam asmeniui.
   4.   Komiteto posėdžius pirmininkas sušaukia savo iniciatyva arba ne mažiau kaip pusės Komiteto narių prašymu.
   5.   Komitetas nustato savo darbo tvarkos taisykles.
   6.   Išlaidos atlyginamos pagal galiojančias administracines taisykles.
   7.   Komisija Komitetui teikia deramą analitinę ir organizacinę paramą. Komisija paskiria savo personalo narį sekretoriumi. Sekretorius ir jam padedantis personalas, padėdami Komitetui vykdyti užduotis, laikosi Komiteto nurodymų. Rengiant posėdžius, sekretorius palaiko ryšius su Tarybos Generaliniu sekretoriatu.
   5 straipsnis
   Darbo grupės
   1.   Specialių klausimų nagrinėjimą Komitetas gali pavesti pakaitiniams nariams arba šiuo tikslu sudaryti darbo grupes. Tokios darbo grupės pirmininku yra Komiteto pirmininko pavaduotojas, Komiteto narys ar pakaitinis narys, Komisijos pareigūnas, arba Komiteto paskirtas pačios darbo grupės narys.
   2.   Komisija darbo grupėms teikia deramą analitinę ir organizacinę paramą.
   3.   Darbo grupės gali kreiptis į ekspertus, kurie joms padėtų.
   4.   Komitetas taip pat gali sudaryti bendras darbo grupes su kitais komitetais ar įstaigomis; jų sudarymo ir valdymo taisyklės nustatomos bendrai.
   6 straipsnis
   Pereinamojo laikotarpio nuostatos
   Narių, išrinktų pagal Sprendimo 2004/689/EB 3 straipsnį, kadencija tęsiasi iki jos pabaigos, kaip nustatyta pagal šio sprendimo 4 straipsnį. Tokios kadencijos pradžia laikoma rinkimų, įvykusių pagal Sprendimo 2004/689/EB 3 straipsnį, diena.
   7 straipsnis
   Panaikinimas
   Sprendimas 2004/689/EB panaikinamas nuo Komiteto pirmojo posėdžio, surengto po šio sprendimo įsigaliojimo, dienos. Tas Komiteto posėdis surengiamas ne vėliau kaip praėjus keturiems mėnesiams po šio sprendimo priėmimo dienos.
   8 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. gegužės 11 d.

            Tarybos vardu

            Pirmininkas

         J. DŪKLAVS

      (1)  OL C 8, 2000 1 12, p. 7.

      (2)  2000 m. birželio 29 d. Tarybos sprendimas 2000/436/EB dėl Socialinės apsaugos komiteto įsteigimo (OL L 172, 2000 7 12, p. 26).

      (3)  2004 m. spalio 4 d. Tarybos sprendimas 2004/689/EB dėl Socialinės apsaugos komiteto įsteigimo ir panaikinantis Sprendimą 2000/436/EB (OL L 314, 2004 10 13, p. 8).

      (4)  1997 m. liepos 7 d. Tarybos reglamentas (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (OL L 209, 1997 8 2, p. 1).

      (5)  2011 m. lapkričio 16 d. Europos Parlamento ir Tarybos reglamentas (ES) Nr. 1176/2011 dėl makroekonominių disbalansų prevencijos ir naikinimo (OL L 306, 2011 11 23, p. 25).

      (6)  2003 m. kovo 6 d. Tarybos sprendimas 2003/174/EB, įsteigiantis trišalį socialinį aukščiausio lygio susitikimą augimo ir užimtumo klausimais (OL L 70, 2003 3 14, p. 31).


title: 2015 m. balandžio 20 d. Tarybos sprendimas (ES) 2015/633 dėl pasiūlymo įtraukti papildomų cheminių medžiagų į Stokholmo konvencijos dėl patvariųjų organinių teršalų A priedą pateikimo Europos Sąjungos vardu

text:
23.4.2015

               LT

               Europos Sąjungos oficialusis leidinys

               L 104/14

         TARYBOS SPRENDIMAS (ES) 2015/633
   2015 m. balandžio 20 d.
   dėl pasiūlymo įtraukti papildomų cheminių medžiagų į Stokholmo konvencijos dėl patvariųjų organinių teršalų A priedą pateikimo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2004 m. spalio 14 d. Tarybos sprendimu 2006/507/EB Europos bendrija patvirtino Stokholmo konvenciją dėl patvariųjų organinių teršalų (1) (toliau – Konvencija);

               (2)

               Sąjunga yra Konvencijos šalis, todėl ji gali siūlyti Konvencijos priedų pakeitimus. Konvencijos A priede išvardyti patvarieji organiniai teršalai, kuriuos reikia pašalinti;

               (3)

               remiantis turima moksline informacija ir peržiūros ataskaitomis ir tinkamai atsižvelgus į Konvencijos D priede išdėstytus peržiūros kriterijus, matyti, kad perfluoroktano rūgštis (PFOA), jos druskos ir PFOA giminingos medžiagos, kurios aplinkos sąlygomis gali suskilti į PFOA (toliau – PFOA ir jos junginiai), turi patvariųjų organinių teršalų savybių;

               (4)

               vadovaujantis Europos Parlamento ir Tarybos reglamento (EB) Nr. 1907/2006 (2) 59 straipsnio 1 dalimi ir pagal to reglamento XV priedą parengtu dokumentų rinkiniu, PFOA ir jos amonio druska (APFO) įtrauktos į labai didelį susirūpinimą keliančių cheminių medžiagų kandidatinį sąrašą, nustačius, kad jos atitinka to reglamento 57 straipsnio c punkto kriterijus, nes pasižymi 1B kategorijos toksiniu poveikiu reprodukcijai, o dar svarbiau – kad taip pat atitinka to reglamento 57 straipsnio d punkto kriterijus, nes yra patvarios, bioakumuliacinės ir toksiškos cheminės medžiagos;

               (5)

               remiantis Reglamento (EB) Nr. 1907/2006 69 straipsnio 4 dalimi, dėl PFOA ir jos junginių pagal to reglamento XV priedą parengtas kitas dokumentų rinkinys, kuris buvo pateiktas Europos cheminių medžiagų agentūrai siekiant apriboti PFOA ir jos junginių kaip pavienių medžiagų arba kitų cheminių medžiagų, mišinių ar gaminių sudėtinių dalių gamybą, pateikimą rinkai ar naudojimą;

               (6)

               PFOA ir jos junginiai plačiai bei įvairiai naudojami visame pasaulyje ir jų visur aptinkama aplinkoje. Kadangi PFOA gali būti toli pernešama aplinkoje, Sąjungos lygmens priemonių nepakanka aukštam aplinkos ir žmonių sveikatos apsaugos lygiui užtikrinti, todėl tarptautinių veiksmų turi būti imamasi platesniu mastu;

               (7)

               todėl Sąjunga Konvencijos sekretoriatui turėtų pateikti pasiūlymą įtraukti PFOA ir jos junginius į Konvencijos A priedą. Tame pasiūlyme ir formuojant Sąjungos poziciją dėl PFOA ir jos junginių įtraukimo į Konvencijos A priedą sąlygų turėtų būti atsižvelgiama į visą susijusią informaciją, gautą šiuo metu vykdant apribojimų taikymo procedūrą pagal Reglamento (EB) Nr. 1907/2006 68–73 straipsnius,

         PRIĖMĖ ŠĮ SPRENDIMĄ:
   1 straipsnis
   1.   Sąjunga pateikia pasiūlymą į Stokholmo konvencijos dėl patvariųjų organinių teršalų A priedą įtraukti perfluoroktano rūgštį ir jos junginius.
   2.   Komisija Sąjungos vardu praneša apie šį pasiūlymą Konvencijos sekretoriatui ir kartu pateikia visą informaciją, kurios reikalaujama pagal Konvencijos D priedą.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         J. DŪKLAVS

      (1)  2004 m. spalio 14 d. Tarybos sprendimas 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu (OL L 209, 2006 7 31, p. 1).

      (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).


title: 1974 m. lapkričio 13 d. Komisijos Sprendimas iš dalies keičiantis 1971 m. sausio 13 d. Sprendimą dėl Jungtinio branduolinių tyrimų centro (JTC) Generalinio direktoriaus ir departamentų darbo vietos

text:
Svarbus teisinis pranešimas

|

31974D0578

Oficialusis leidinys L 316 , 26/11/1974 p. 0012 - 0012 specialusis leidimas suomių kalba: skyrius 12 tomas 1 p. 0063  specialusis leidimas švedų kalba: skyrius 12 tomas 1 p. 0063  specialusis leidimas graikų k.: skyrius 01 tomas 1 p. 0226  specialusis leidimas ispanų kalba: skyrius 12 tomas 2 p. 0016  specialusis leidimas portugalų kalba skyrius 12 tomas 2 p. 0016

		Komisijos Sprendimas1974 m. lapkričio 13 d.iš dalies keičiantis 1971 m. sausio 13 d. Sprendimą dėl Jungtinio branduolinių tyrimų centro (JTC) Generalinio direktoriaus ir departamentų darbo vietos(74/578/Euratomas)EUROPOS BENDRIJŲ KOMISIJA,atsižvelgdama į Europos atominės energijos bendrijos steigimo sutartį, ypač į jos 8 straipsnį,kadangi Komisija 1971 m. sausio 13 d. priėmė Sprendimą dėl Jungtinio branduolinių tyrimų centro (JTC) reorganizavimo [1];kadangi pirmiau minėtas sprendimas turi būti iš dalies pakeistas atsižvelgiant į JTC Generalinio direktoriaus darbo vietą,NUSPRENDĖ:Vienintelis straipsnis"Generalinio direktoriaus ir jam pavaldžių departamentų darbo vieta yra Briuselyje."Priimta Briuselyje, 1974 m. lapkričio 13 d.Komisijos varduFrançois-Xavier OrtoliPirmininkas[1] OL L 16, 1971 1 20, p. 14.--------------------------------------------------


title: 2011/780/ES: 2011 m. lapkričio 28 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo XIII priedo (Transportas) pakeitimo

text:
2.12.2011

               LT

               Europos Sąjungos oficialusis leidinys

               L 319/1

         TARYBOS SPRENDIMAS
   2011 m. lapkričio 28 d.
   dėl Europos Sąjungos pozicijos EEE jungtiniame komitete dėl EEE susitarimo XIII priedo (Transportas) pakeitimo
   (2011/780/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (toliau – Susitarimas) XIII priede išdėstytos specialios su transportu susijusios nuostatos ir priemonės;

               (2)

               2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (2), pagrindinis tikslas – sukurti ir užtikrinti aukštą ir vienodą civilinės aviacijos saugos lygį Sąjungoje;

               (3)

               Europos aviacijos saugos agentūros veikla gali turėti poveikį civilinės aviacijos saugos lygiui Europos ekonominėje erdvėje;

               (4)

               todėl tam, kad ELPA valstybėms būtų sudarytos galimybės visateisiškai dalyvauti Europos aviacijos saugos agentūros veikloje, į Susitarimą turi būti įtrauktas Reglamentas (EB) Nr. 216/2008;

               (5)

               kadangi Reglamentu (EB) Nr. 216/2008 panaikinamas Reglamentas (EB) Nr. 1592/2002 (3), kuris įtrauktas į Susitarimą, Reglamentas (EB) Nr. 1592/2002 atitinkamai turėtų būti iš Susitarimo išbrauktas;

               (6)

               Susitarimo XIII priedas turėtų būti atitinkamai iš dalies pakeistas;

               (7)

               todėl Sąjunga EEE jungtiniame komitete turėtų laikytis pozicijos, pateiktos pridedame sprendimo projekte,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl numatomo Susitarimo XIII priedo (Transportas) pakeitimo grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 28 d.

            Tarybos vardu

            Pirmininkė

         K. SZUMILAS

      (1)  OL L 305, 1994 11 30, p. 6.

      (2)  OL L 79, 2008 3 19, p. 1.

      (3)  2002 m. liepos 15 d. Europos Parlamento ir Tarybos reglamentas (EB) Nr. 1592/2002 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą (OL L 240, 2002 9 7, p. 1).

      PROJEKTAS
      EEE JUNGTINIO KOMITETO SPRENDIMAS Nr. …/2011
      … m. … … d.
      kuriuo iš dalies keičiamas EEE susitarimo XIII priedas (Transportas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į jo 98 straipsnį,
      kadangi:

                  (1)

                  Susitarimo XIII priedas buvo iš dalies pakeistas … EEE jungtinio komiteto sprendimu Nr. …/… (1);

                  (2)

                  2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (2), pagrindinis tikslas – sukurti ir užtikrinti aukštą ir vienodą civilinės aviacijos saugos lygį Sąjungoje;

                  (3)

                  Europos aviacijos saugos agentūros veikla gali turėti poveikį civilinės aviacijos saugos lygiui Europos ekonominėje erdvėje;

                  (4)

                  todėl tam, kad ELPA valstybėms turėtų būti sudarytos galimybės visateisiškai dalyvauti Europos aviacijos saugos agentūros veikloje, į Susitarimą turi būti įtrauktas Reglamentas (EB) Nr. 216/2008;

                  (5)

                  Reglamentu (EB) Nr. 216/2008 panaikinamas Europos Parlamento ir Tarybos reglamentas (EB) Nr. 1592/2002 (3), kuris įtrauktas į Susitarimą ir todėl turėtų būti iš Susitarimo išbrauktas,

            PRIĖMĖ ŠĮ SPRENDIMĄ:
      1 straipsnis
      Susitarimo XIII priedas iš dalies keičiamas taip, kaip nurodyta šio sprendimo priede.
      2 straipsnis

         Europos Sąjungos oficialiojo leidinio EEE priede skelbtinas Reglamento (EB) Nr. 216/2008 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja …, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje …

               EEE jungtinio komiteto vardu

               Pirmininkas

               EEE jungtinio komiteto Sekretoriai

         (1)  OL L …

         (2)  OL L 79, 2008 3 19, p. 1.

         (3)  OL L 240, 2002 9 7, p. 1.

         (4)  [Konstitucinių reikalavimų nenurodyta.] [Konstituciniai reikalavimai nurodyti.]

         ELPA valstybių deklaracija pridedama prie … m. … … d. EEE jungtinio komiteto sprendimo Nr. …, kuriuo į Susitarimą įtraukiamas 2008 m. vasario 20 d. Europos Parlamento ir Tarybos reglamentas (EB) Nr. 216/2008 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą, panaikinantis Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB

            „Europos Parlamento ir Tarybos reglamentu (EB) Nr. 216/2008, be kita ko, nustatomi įgaliojimai skirti vienkartines ar periodines baudas aviacijos saugos srityje. Šio reglamento įtraukimas į Susitarimą nepažeidžia institucinių procedūrų priimti naujiems teisės aktams dėl įgaliojimų skirti sankcijas.“

         PRIEDAS

            EEE jungtinio komiteto sprendimo Nr. …

         Susitarimo XIII priedas iš dalies keičiamas taip:

                     1.

                     66a punktas (Tarybos direktyva (EEB) Nr. 3922/91) ir 66r punktas (Europos Parlamento ir Tarybos direktyva 2004/36/EB) papildomi šia įtrauka:

                                 „—

                                    32008 R 0216: 2008 m. vasario 20 d. Europos Parlamento ir Tarybos reglamentas (EB) Nr. 216/2008 (OL L 79, 2008 3 19, p. 1).“;

                     2.

                     68a punktas (Tarybos direktyva 91/670/EEB) papildomas taip:
                     „su pakeitimais, padarytais:

                                 —

                                    32008 R 0216: 2008 m. vasario 20 d. Europos Parlamento ir Tarybos reglamentu (EB) Nr. 216/2008 (OL L 79, 2008 3 19, p. 1).“;

                     3.

                     66n punkto (Europos Parlamento ir Tarybos reglamentas (EB) Nr. 1592/2002) tekstas pakeičiamas taip:
                     „32008 R 0216: 2008 m. vasario 20 d. Europos Parlamento ir Tarybos reglamentas (EB) Nr. 216/2008 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą, panaikinantis Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (OL L 79, 2008 3 19, p. 1).
                     Reglamento nuostatos šio Susitarimo tikslais pritaikomos taip:

                                 a)

                                 Jei toliau kitaip nenurodyta, ir nepaisant Susitarimo 1 protokolo nuostatų, reglamente vartojamas terminas „valstybė (-ės) narė (-ės)“ be reglamente vartojamos prasmės įgyja papildomą prasmę ir reiškia ELPA valstybes. Taikoma 1 protokolo 11 dalis.

                                 b)

                                 ELPA valstybių atveju, Agentūra reikiamais ir tinkamais atvejais padeda ELPA priežiūros institucijai arba tam tikrais atvejais Nuolatiniam komitetui vykdyti atitinkamas jų užduotis. Prireikus Agentūra ir ELPA priežiūros institucija arba tam tikrais atvejais Nuolatinis komitetas bendradarbiauja ir keičiasi informacija.

                                 c)

                                 Šis reglamentas neturi būti aiškinamas kaip perduodantis Agentūrai įgaliojimus priimti sprendimus ELPA valstybių vardu pagal tarptautinius susitarimus, išskyrus siekiant padėti joms vykdyti savo įsipareigojimus, prisiimtus pagal tuos susitarimus.

                                 d)

                                 12 straipsnis iš dalies keičiamas taip:

                                             i)

                                             1 dalyje po žodžio „Bendrijoje“ įterpiami žodžiai „arba ELPA valstybėje“.

                                             ii)

                                             2 dalis pakeičiama taip:
                                             „Kai Sąjunga derasi su trečiąja šalimi, kad būtų sudarytas susitarimas, pagal kurį valstybė narė ar Agentūra gali išduoti pažymėjimus, remdamasi tos trečiosios šalies aeronautikos institucijos išduotais pažymėjimais, ji stengiasi, kad ir ELPA valstybėms būtų pasiūlyta sudaryti tokį susitarimą su ta trečiąja šalimi. ELPA valstybės taip pat stengiasi sudaryti su trečiosiomis šalimis susitarimus, atitinkančius Sąjungos susitarimus.“

                                 e)

                                 14 straipsnio 7 dalis papildoma šia pastraipa:
                                 „Nepažeisdama EEE susitarimo 1 protokolo 4 dalies d punkto, su ELPA priežiūros institucija keisdamasi informacija apie šio punkto pagrindu priimtą sprendimą, Komisija pateikia ES valstybėms narėms iš ELPA priežiūros institucijos gautą informaciją, o ELPA priežiūros institucija pateikia ELPA valstybėms iš Komisijos gautą informaciją.“

                                 f)

                                 15 straipsnis papildomas šia dalimi:
                                 „5.   2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taip pat taikomas visiems su ELPA valstybėmis susijusiems Agentūros dokumentams.“

                                 g)

                                 17 straipsnio 2 dalies b punktas papildomas taip:
                                 „Agentūra taip pat padeda ELPA priežiūros institucijai ir teikia jai tokią pačią paramą, kai šios priemonės ir uždaviniai pagal Susitarimą priklauso tos institucijos kompetencijai.“

                                 h)

                                 17 straipsnio 2 dalies e punktas pakeičiamas taip:
                                 „savo kompetencijos srityse vykdo funkcijas ir užduotis, Susitariančiosioms Šalims priskirtas galiojančių tarptautinių konvencijų, ypač Čikagos konvencijos. ELPA valstybių nacionalinės aviacijos institucijos vykdo šias funkcijas ir užduotis tik kaip numatyta šiame reglamente.“

                                 i)

                                 20 straipsnio pirmas sakinys pakeičiamas taip:
                                 „4 straipsnio 1 dalies a ir b punktuose nurodytų produktų, dalių ir prietaisų atžvilgiu Agentūra, kai taikoma Čikagos konvencija ir kaip nurodyta joje ar jos prieduose, vykdo funkcijas ir užduotis valstybės, kurioje atliekami projektavimo, gamybos ar registracijos darbai, kai tai susiję su projektavimo patvirtinimu. ELPA valstybių nacionalinės aviacijos institucijos vykdo šias funkcijas ir užduotis tik kaip numatyta šiame reglamente.“

                                 j)

                                 24 straipsnis iš dalies keičiamas taip:

                                             i)

                                             1 dalis papildoma taip:
                                             „Agentūra pateikia ELPA priežiūros institucijai ataskaitą apie standartizacijos patikrinimus ELPA valstybėje.“

                                             ii)

                                             4 dalis papildoma taip:
                                             „Dėl ELPA valstybių Agentūra teikia konsultacijas ELPA priežiūros institucijai.“

                                 k)

                                 25 straipsnio 1 dalis papildoma taip:
                                 „Įgaliojimai skirti vienkartines ar periodines baudas ELPA valstybėje veikiantiems asmenims ar įmonėms, turintiems Agentūros išduotą pažymėjimą, suteikiami ELPA priežiūros institucijai.“

                                 l)

                                 ELPA valstybių atžvilgiu 25 straipsnio 4 dalies žodžiai „Europos Bendrijų Teisingumo Teismas“ pakeičiami žodžiais „ELPA teismas“, o žodis „Komisija“ – žodžiais „ELPA priežiūros institucija“.

                                 m)

                                 29 straipsnis papildomas šia dalimi:
                                 „4.   Nukrypstant nuo Europos Bendrijų kitų tarnautojų įdarbinimo sąlygų 12 straipsnio 2 dalies a punkto, ELPA valstybių piliečius, turinčius visas piliečių teises, Agentūros vykdomasis direktorius gali įdarbinti pagal sutartį.“

                                 n)

                                 30 straipsnis papildomas taip:
                                 „ELPA valstybės Agentūrai ir jos personalui taiko Europos Sąjungos privilegijų ir imunitetų protokolą ir pagal jį taikytinas taisykles.“

                                 o)

                                 32 straipsnio 1 dalyje po žodžio „Bendrijos“ įterpiami žodžiai
                                 „taip pat islandų ir norvegų kalbomis“.

                                 p)

                                 Po 33 straipsnio 2 dalies c punkto įterpiamas šis tekstas:

                                             „ca)

                                             Metinė bendroji ataskaita ir Agentūros darbo programa pagal atitinkamai b ir c punktus persiunčiama ELPA priežiūros institucijai;“.

                                 q)

                                 34 straipsnis papildomas šia dalimi:
                                 „4.   ELPA valstybės visomis teisėmis dalyvauja Valdančiojoje taryboje ir joje turi tas pačias teises bei įsipareigojimus kaip ir ES valstybės narės, išskyrus teisę balsuoti.“

                                 r)

                                 41 straipsnis papildomas šia dalimi:
                                 „6.   ELPA valstybių piliečiai turi teisę būti Apeliacinių valdybų nariais, įskaitant jų pirmininkais. Komisija, sudarydama 3 dalyje nurodytų asmenų sąrašą, į jį gali įtraukti ir ELPA valstybių pilietybę turinčius tinkamus asmenis.“

                                 s)

                                 54 straipsnio 1 dalies pabaiga papildoma taip:
                                 „ELPA valstybių atveju Agentūra padeda ELPA priežiūros institucijai atlikti pirmiau minėtus uždavinius.“

                                 t)

                                 58 straipsnio 3 dalyje po žodžio „kalba“ įrašomi šie žodžiai:
                                 „arba islandų ar norvegų kalba“.

                                 u)

                                 59 straipsnis papildomas šia dalimi:
                                 „12.   ELPA valstybės dalyvauja 1 dalies a punkte nurodytame Bendrijos finansavime. Todėl Susitarimo 81 straipsnio 1 dalies a punkto ir 32 protokolo nuostatos taikomos mutatis mutandis.“

                                 v)

                                 65 straipsnis papildomas šiomis dalimis:
                                 „8.   ELPA valstybės visateisiškai dalyvauja pagal 1 dalį įsteigtame komitete ir jame turi tas pačias teises ir įsipareigojimus kaip ir ES valstybės narės, išskyrus teisę balsuoti.
                                 9.   Jei kuriuo nors klausimu Komisija nesusitaria su komitetu ir sprendimą dėl to klausimo priima Taryba, ELPA valstybės šį klausimą gali iškelti EEE jungtiniame komitete, kaip numatyta Susitarimo 5 straipsnyje.“

                                 w)

                                 Jei taikytina ir nenurodyta kitaip, pirmiau minėti pritaikymai mutatis mutandis taikomi kitiems Sąjungos teisės aktams, kuriais suteikiami įgaliojimai Europos aviacijos saugos agentūrai ir kurie įtraukti į Susitarimą.“


title: 2014/225/ES: 2014 m. balandžio 14 d. Tarybos sprendimas, kuriuo skiriamas Regionų komiteto Nyderlandams atstovaujantis narys ir Nyderlandams atstovaujantis pakaitinis narys

text:
24.4.2014

               LT

               Europos Sąjungos oficialusis leidinys

               L 121/58

         TARYBOS SPRENDIMAS
   2014 m. balandžio 14 d.
   kuriuo skiriamas Regionų komiteto Nyderlandams atstovaujantis narys ir Nyderlandams atstovaujantis pakaitinis narys
   (2014/225/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė Sprendimą 2009/1014/ES (1) ir Sprendimą 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus P.G. de VEY MESTDAGH kadencijai tapo laisva Regionų komiteto nario vieta. Pasibaigus S.A.E. POEPJES kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           Bote WILPSTRA, member of the Executive Council of the Province of Groningen,

                     ir

               b)

               pakaitiniu nariu:

                           Hans KONST, member of the Executive Council of the Province of Fryslân.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: Audito Rūmų nario Louiso Galea skyrimas Biudžeto kontrolės komitetas 2010 m. kovo 25 d. Europos Parlamento sprendimas dėl siūlomos Louiso Galea kandidatūros į Audito Rūmų narius (C7-0020/2010 – 2010/0808(NLE))

text:
7.1.2011

               LT

               Europos Sąjungos oficialusis leidinys

               CE 4/69

         2010 m. kovo 25 d., ketvirtadienisAudito Rūmų nario Louiso Galea skyrimas
   P7_TA(2010)0080
   Biudžeto kontrolės komitetas 2010 m. kovo 25 d. Europos Parlamento sprendimas dėl siūlomos Louiso Galea kandidatūros į Audito Rūmų narius (C7-0020/2010 – 2010/0808(NLE))
   2011/C 4 E/19
   (Konsultavimasis)

      Europos Parlamentas,
   atsižvelgdamas į sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7–0020/2010),
   atsižvelgdamas į tai, kad 2010 m. kovo mėn. 15 d. posėdyje Biudžeto kontrolės komitetas išklausė Tarybos siūlomą kandidatą į Audito Rūmų narius;
   atsižvelgdamas į Darbo tvarkos taisyklių 108 straipsnį,
   atsižvelgdamas į Biudžeto kontrolės komiteto pranešimą (A7–0042/2010),

               A.

               kadangi Louiso Galea kandidatūra atitinka Sutarties dėl Europos Sąjungos veikimo 286 straipsnio 1 dalyje nurodytus reikalavimus,

               1.

               teikia teigiamą nuomonę dėl pasiūlymo skirti Louisą Galea Audito Rūmų nariu,

               2.

               paveda Pirmininkui perduoti šį sprendimą Tarybai ir susipažinti – Audito Rūmams bei kitoms Europos Bendrijų institucijoms ir valstybių narių audito institucijoms.


title: 2000 m. lapkričio 30 d. Tarybos sprendimas dėl Vykdomojo komiteto, kuris buvo įsteigtas pagal Konvenciją dėl 1985 m. birželio 14 d. Šengeno susitarimo įgyvendinimo, priimto Bendrojo vadovo tam tikrų dalių išslaptinimo

text:
Svarbus teisinis pranešimas

|

32000D0751

Oficialusis leidinys L 303 , 02/12/2000 p. 0029 - 0029

		Tarybos sprendimas2000 m. lapkričio 30 d.dėl Vykdomojo komiteto, kuris buvo įsteigtas pagal Konvenciją dėl 1985 m. birželio 14 d. Šengeno susitarimo įgyvendinimo, priimto Bendrojo vadovo tam tikrų dalių išslaptinimo(2000/751/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 207 straipsnį,kadangi:(1) Pagal Konvenciją dėl 1985 m. birželio 14 d. Šengeno susitarimo įgyvendinimo įsteigtas Vykdomasis komitetas, kuris, vadovaujantis Šengeno protokolo 2 straipsniu, buvo pakeistas Taryba, savo 1993 m. gruodžio 14 d. ir 1998 m. birželio 23 d. sprendimais (SCH/Com-ex (93) 22 rev ir SCH/Com-ex (98) 17) visas Bendrojo vadovo, kurio paskutinė redakcija buvo minėto Vykdomojo komiteto sprendimu (SCH/Com-ex (99) 13) priimta 1999 m. balandžio 28 d., nuostatas įslaptino žyma "konfidencialu".(2) Bendrasis vadovas ir Vykdomojo komiteto sprendimai dėl jo įslaptinimo, kaip apibrėžta Tarybos sprendimu 1999/435/EB [1], yra Šengeno acquis sudėtinė dalis.(3) Tam tikros Bendrojo vadovo dalys turėtų būti išslaptintos, įskaitant nuostatas, atitinkančias Bendrųjų konsulinių instrukcijų neįslaptintas nuostatas,NUSPRENDĖ:1 straipsnisBendrojo vadovo I dalis ir 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 ir 14a priedai išslaptinami.2 straipsnisIšslaptintos Bendrojo vadovo dalys skelbiamos Europos Bendrijų oficialiajame leidinyje.3 straipsnisŠis sprendimas įsigalioja jo paskelbimo dieną.Priimta Briuselyje, 2000 m. lapkričio 30 d.Tarybos varduPirmininkasM. Lebranchu[1] OL L 176, 1999 7 10, p. 1.--------------------------------------------------


title: 2017 m. kovo 27 d. Tarybos sprendimas (ES) 2017/619, kuriuo skiriamas Regionų komiteto Ispanijos Karalystės pasiūlytas pakaitinis narys

text:
1.4.2017

               LT

               Europos Sąjungos oficialusis leidinys

               L 89/8

         TARYBOS SPRENDIMAS (ES) 2017/619
   2017 m. kovo 27 d.
   kuriuo skiriamas Regionų komiteto Ispanijos Karalystės pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. spalio 5 d. Tarybos sprendimu (ES) 2015/1792 (4) vietoj Borja COROMINAS FISAS pakaitine nare buvo paskirta Yolanda IBARROLA DE LA FUENTE;

               (2)

               pasibaigus Yolanda IBARROLA DE LA FUENTE kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 27 d.

            Tarybos vardu

            Pirmininkas

         C. ABELA

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. spalio 5 d. Tarybos sprendimas (ES) 2015/1792, kuriuo skiriami Regionų komiteto Ispanijai atstovaujantys penki nariai ir Ispanijai atstovaujantys penki pakaitiniai nariai (OL L 260, 2015 10 7, p. 28).


title: 2010/632/ES: 2010 m. spalio 15 d. Tarybos sprendimas dėl Europos ekonomikos ir socialinių reikalų komiteto Rumunijai atstovaujančio nario skyrimo laikotarpiui nuo 2010 m. rugsėjo 21 d. iki 2015 m. rugsėjo 20 d.

text:
23.10.2010

               LT

               Europos Sąjungos oficialusis leidinys

               L 279/32

         TARYBOS SPRENDIMAS
   2010 m. spalio 15 d.
   dėl Europos ekonomikos ir socialinių reikalų komiteto Rumunijai atstovaujančio nario skyrimo laikotarpiui nuo 2010 m. rugsėjo 21 d. iki 2015 m. rugsėjo 20 d.
   (2010/632/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 300 straipsnio 2 dalį ir 302 straipsnį, kartu su Protokolo dėl pereinamojo laikotarpio nuostatų, pridėto prie Europos Sąjungos sutarties, prie Sutarties dėl Europos Sąjungos veikimo ir prie Europos atominės energijos bendrijos steigimo sutarties, 7 straipsniu,
   atsižvelgdama į Rumunijos pasiūlymą,
   atsižvelgdama į Europos Komisijos nuomonę,
   kadangi:

               (1)

               Europos ekonomikos ir socialinių reikalų komiteto narių įgaliojimai baigėsi 2010 m. rugsėjo 20 d.

               (2)

               2010 m. rugsėjo 13 d. Taryba priėmė sprendimą, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1), išskyrus vieną Rumunijai atstovaujantį narį, kurį Rumunijos valdžios institucijos nusprendė pasiūlyti vėliau.

               (3)

               2010 m. rugsėjo 28 d. Taryba gavo laišką, kuriame Rumunijos valdžios institucijos pasiūlė Tarybai kandidatą, siūlomą skirti Europos ekonomikos ir socialinių reikalų komiteto nariu nurodytam laikotarpiui, siekiant užpildyti Rumunijai Sutartimi skirtų narių vietų sąrašą,

         PRIĖMĖ ŠĮ SPRENDIMĄ:
   1 straipsnis
   Eugen LUCAN skiriamas Europos ekonomikos ir socialinių reikalų komiteto nariu laikotarpiui nuo 2010 m. rugsėjo 21 d. iki 2015 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 15 d.

            Tarybos vardu

            Pirmininkas

         E. SCHOUPPE

      (1)  OL L 251, 2010 9 25, p. 8.


title: 2014/623/ES: 2014 m. balandžio 3 d. Europos Parlamento sprendimas dėl bendrosios įmonės „Švarus dangus“ 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/318

         EUROPOS PARLAMENTO SPRENDIMAS
   2014 m. balandžio 3 d.
   dėl bendrosios įmonės „Švarus dangus“ 2012 finansinių metų biudžeto įvykdymo patvirtinimo
   (2014/623/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“ 2012 finansinių metų metinių finansinių ataskaitų su bendrosios įmonės atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05851/2014 – C7–0053/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (4), ypač į jo 11 straipsnio 4 dalį,

               —

               atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdybos sprendimu,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0210/2014),

               1.

               patvirtina bendrosios įmonės „Švarus dangus“ direktoriui, kad įmonės 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės „Švarus dangus“ direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 369, 2013 12 17, p. 10.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.